Singapore Flyer

**Singapore Flyer** inggih punika kapsul pengamatan paling inggil ing donya, kanthi inggil antawis 165 mèter, langkung inggil 5 mèter saking Star of Nanchang ing China lan 30 mèter langkung inggil saking London Eye ing Inggris. Singapore Flyer nawakaken sesawangan 3 nagara langsung, Singapura, Malaysia (Johor) lan Indonésia (Batam).

Kapsul pungkasan kapasang rikala 2 Oktober 2007, roda wiwit dipunputer rikala tanggal 11 Fèbruari 2008 lan Singapore Flyer dipunbikak kanggé umum wiwit tanggal 1 Maret 2008. Tiket kasadé kanggé 3 ndalu pisanan kanthi regi S$8.888 (antawis Rp.63.993.600 

## Lokasi 
Singapore Flyer dumunung ing caket Marina Bay, Singapura, ingkang dipunkenal kanthi nama Marina Promenade. Singapore Flyer ugi dumunung ing sisih tikungan kaping 21 lan kaping 22 sirkuit F1 Marina Bay, Singapura.

## Sajarah 
Singapore Flyer rikala pisanan dipungagas awal 2000an déning Patrick MacMahon saking Melchers Project Management, sawijining naka parusahan saking Jerman Melchers. Rencana resmi dipunbiwarakaken nalika 2002. Sawijining parusahan énggal, Singapore Flyer Pte Ltd, dipunbentuk minangka pengembangipun, kanthi Melchers Project Management gadhah 75% sahamipun, sisanipun dipungadhahi déning Orient & Pacific Management.

Proyek punika kanthi resmi dipunbiwarakaken kanthi wiyar rikala 27 Juni 2003 déning Singapore Tourism Board kanthi dipuntapakasmani Nota kesepahaman (MoU), antawising pangembang lan Badan Pariwisata Singapura kanggé kalancaran prosès penguasaan lahan. Kanthi nota punika, badan pariwisata mundhut satunggal babagan lahan ing Marina Centre saking Singapore Land Authority lan nyewa panggangonan dhumateng pengembang kanggé 30 taun lan opsi nambah wekdal 15 taun malih. Lahan punika bébas béya sewa sadangunipun prosès pembangunan. Rikala Juli 2003, Jones Lang LaSalle katunjuk minangka penasehat pengembang. Takenaka Corporation lan Mitsubishi kapilih minangka kontraktor utama, lan Arup minangka konsultan struktur.

Rancangan awal nedahaken inggiling  sami kaliyan London Eye, pikantuk kritik minangka karya tiruan. Pengembang nedahaken bilih punika sanès rancangan akir nanging minangka konsèp, salajengipun rancangan akir pikantuk sakedhik éwahan saking wiwitanipun. Lajeng, proyek punika meh mandheg nalika pengembang ngalami kasusahan dana kanggé yasa rodanipun. Rencana awal, roda badhé pungkasan dipundamel ing pungkasaning taun 2005 ingkang lajeng katundha. Sampet wonten lapuran (ingkang dipunbantah déning Singapore Tourism Board) bilih badan punika maringi wates akir ing tanggal 31 Maret 2005 dhateng pengembang saperlu nginformasikaken prakawis dana lan nyuwun pembangunan tetp lumampah.

Rikala September 2005, proyek punika kalaksanan malih sasampunipun pikantuk dana saking 2 bank Jerman. Collin William Page, anak perusahaan ABN AMRO nyamektakaken dana maksimal S$100 yuta (Rp.600 miliar ) dhateng parusahan ing KapuloanVirgin lan Inggris, lan pikantuk pembayaran bulanan sakitar €40.000 (Rp.500juta 

Florian Bollen minangka direktur saking Great Wheel Corporation, kacathet ing Singapura minangka GWC Holdings, lan Singapore Flyer Pte Ltd. Juru wicara Singapore Flyer ngandharaken: "Roda pengamatan raksasa ing Berlin kapisah lan boten wonten gayutanipun kaliyan kepemilikan lan operasional Singapore Flyer. Great Wheel Corporation jugi sanès minangka péranganing Singapore Flyer. Sedaya penyelidikan kagayut ingkang wonten ing Berlin lan Great Wheel Corporation boten maringi prabawa tumrap operasional lan keuangan Singapore Flyer." nanging mandheg amargi parusahan kagayut bangkrut taun 2010.
*Great Dubai Wheel  dipunusulaken déning Dubailand, ing Dubai, Uni Emirat Arab, karantam ing 2006 lan dipunbikak 2009. Nanging dèrèng kawujud dumugi sapunika.
*Voyager   dipunusulakan kaping wola-wali kanggé Las Vegas, Nevada.. Dereng kawujud dumugi rancangan ingkang kaping 3(V3).
*Bangkok Eye , ing caket Kali Chao Phraya ing Bangkok, Thailand, dipunbiwarakaken déning Bangkok Metropolitan Administration rikala 13 Oktober 2010, ingkang mbetahaken dana 30 miliar baht proyek dèrèng dipuntamtukaken.
*Great Berlin Wheel  karantam dipunbikak ing taun 2008 nanging proyek mandheg sasampunipun ngadhepi prakawis dana.

## Cathetan suku 
## Pranala njaba 
* Situs resmi
* Interactive 360° VR of the Singapore Flyer
* Biggest wheel set to turn in Singapore
* Singapore Flyer may open to public earlier than scheduled
* Singapore Flyer on track for completion by early 2008